Hvis dit barn udelukkende ammes de første 6 måneder, er der mindre risiko for at barnet får mave-tarm katar, lider af diarré og opkast, får forkølelse eller influenza eller øre- og brystinfektioner, så der er mange positive argumenter for amning i hvert fald de første 4-6 måneder.
Herefter suppleres amning med overgangskost, og frem til 9 måneder anbefales det et størstedelen af barnets mælk udgøres af modermælk. Hvor længe du fortsat hyggeammer, er op til dig selv. Nogle stopper når de starter på arbejde igen, andre efter et par år. WHO anbefaler mindst to år, men det er ikke sikkert der er tid til det i vores travle hverdag.
Kilde WHO https://www.who.int/health-topics/breastfeeding#tab=tab_2